b'\n_START_ARTICLE_\nJit\xc5\x8d\n_START_PARAGRAPH_\nJit\xc5\x8d (jap. \xe6\x8c\x81\xe7\xb5\xb1\xe5\xa4\xa9\xe7\x9a\x87, Jit\xc5\x8d-tenn\xc5\x8d, 646\xe2\x80\x93703) oli perinteisen vallanperimysj\xc3\xa4rjestyksen mukaan Japanin 41. keisari. H\xc3\xa4n hallitsi vuosina 690\xe2\x80\x93697. H\xc3\xa4nt\xc3\xa4 edelsi h\xc3\xa4nen puolisonsa Tenmu ja seurasi keisari Monmu._NEWLINE_Jit\xc5\x8d oli yksi kahdeksasta Japanin historian aikana hallinneesta keisarinnasta. H\xc3\xa4nt\xc3\xa4 edelsiv\xc3\xa4t Suiko ja K\xc5\x8dgyoku, h\xc3\xa4nen j\xc3\xa4lkeens\xc3\xa4 hallitsivat vuorostaan Genmei, Gensh\xc5\x8d, K\xc5\x8dken, Meish\xc5\x8d ja Go-Sakuramachi._NEWLINE_Jit\xc5\x8d oli keisari Tenjin toinen tyt\xc3\xa4r. H\xc3\xa4n nousi valtaistuimelle keisari Tenmun kuoltua vuonna 686 ja kruunattiin virallisesti vuonna 690. Jit\xc5\x8dn valtakaudella otettiin k\xc3\xa4ytt\xc3\xb6\xc3\xb6n yksi varhaisimmista japanilaisista laeista, Asuka-Kiyomihara-laki, ja p\xc3\xa4\xc3\xa4kaupunki siirrettiin Fujiwara-ky\xc5\x8dhon. Jit\xc5\x8d oli kiihke\xc3\xa4 buddhalainen ja tunnettu waka-runoilija. H\xc3\xa4nen runojaan on otettu Man\xe2\x80\x99y\xc5\x8dsh\xc5\xab-runokokoelmaan._NEWLINE_Keisarillisen viraston mukaan Jit\xc5\x8dn hauta sijaitsee Naran prefektuurin Takaichin piirikunnan Asukassa. Se on nimelt\xc3\xa4\xc3\xa4n Hinokuma no \xc5\x8duchi no misasagi (jap. \xe6\xaa\x9c\xe9\x9a\x88\xe5\xa4\xa7\xe5\x86\x85\xe9\x99\xb5).'